Tale- og høreydelser til voksne 
Sagsfremstilling 
121.     Tale- og høreydelser til voksne - Åbent 
  
  
SAGENS INDHOLD 
Favrskov Kommune køber i dag en række tale- og høreydelser til voksne hos Institut for Handicap og 
Kommunikation i [adresse].  
  
Ydelserne omfatter primært undervisning og rådgivning af:  
· Borgere, der på grund af senhjerneskade har fået problemer med sprog og/eller tale 
· Borgere med stemmeproblemer og stammen 
· Hørehæmmede borgere (specialiserede høreydelser) 
  
Med henblik på at kunne tilbyde en mere helhedsorienteret indsats i borgernes nærmiljø foreslås det, at der pr. 1. 
januar 2015 gennemføres en omlægning af tale- og høretilbuddene på voksenområdet.  
  
Den foreslåede omlægning indebærer, at tale- og sprogundervisning af senhjerneskadede integreres i [adresse] 
Kommunes tilbud til senhjerneskadede, og at stemme- og stammeundervisning samles i PPR (Psykologisk, 
Pædagogisk Rådgivning). Endelig indebærer omlægningen, at undervisning og rådgivning af hørehæmmede 
overgår til [adresse] Midt, der er et tværkommunalt samarbejde mellem [adresse], Randers, 
[adresse] og Norddjurs Kommuner.  
  
VURDERING 
I forbindelse med Budget 2014-17 besluttede Byrådet, at der skulle ske en styrkelse af indsatserne for voksne 
senhjerneskadede (U-403). På denne baggrund er der etableret et tværfagligt team, der varetager rehabilitering af 
borgere med senhjerneskade i eget hjem og nærmiljø.  
  
Teamet består i dag af bostøttemedarbejder, rehabiliteringsmedarbejder, træningsterapeut samt neuropsykolog på 
konsulentbasis. Som det fremgår af budgetmaterialet til Budget 2014-17, vurderer Social og Sundhed, at der med 
fordel kan tilknyttes yderligere fagpersoner til teamet, herunder en talepædagog med kompetencer inden for 
senhjerneskadeområdet. 
  
Det vil betyde, at borgeren får en mere helhedsorienteret og intensiv rehabiliteringsindsats i nærmiljøet og bidrage til 
 
Byråd 
24. juni 2014 
Sagsnr. 710-2009-
41798 
Dok.nr. 710-2014-
138119 
Sagsbehandler 
DPPEJE 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
Lov om specialundervisning, Lov om social 
service § 10 og § 12 
en styrket koordinering af de indsatser, som Sundhedsstyrelsen anbefaler, at kommunen varetager på 
hjerneskadeområdet.  
  
Når en borger afprøver kommunikationshjælpemidler, sker det i et samarbejde mellem talepædagogen og 
Visitationen i [adresse]. En ansættelse af en talepædagog vil derfor bidrage til, at borgere, der ofte er 
sårbare på grund af deres nyligt opståede sygdom, i højere grad oplever et sammenhængende tilbud.  
  
I forhold til borgere med stemmeproblemer og stammen varetager PPR i [adresse] allerede rådgivning og 
undervisning af børn.  Kommunens talepædagoger er blevet efteruddannet til også at kunne varetage disse opgaver 
i forhold til voksne. En samling af ydelserne på stemme- og stammeområdet hos PPR vil betyde, at både børn og 
voksne kan få et lokalt forankret tilbud af høj kvalitet. Samtidig vil den øgede volumen i tilbuddet understøtte den 
fortsatte udvikling af kompetencer på området til gavn for borgerne.  
  
Endelig vurderer Social og Sundhed, at tilbuddene til hørehæmmede (specialiserede høreydelser) med fordel kan 
samles i [adresse] Midt med henblik på at give borgeren færre kontaktflader og styrke de faglige 
synergieffekter på området. Dette skal ses i lyset af, at [adresse], hvor Randers Kommune 
er driftskommune, allerede varetager høreydelser på voksenområdet i form af undervisning af borgere i 
høreapparatets anvendelse og høreapparatjustering samt ydelser på synsområdet.  
  
Borgere med mere sjældne problemstillinger i forhold til tale og hørelse vil fortsat kunne tilbydes forløb på Institut for 
Kommunikation og Handicap, Region Midtjylland (IKH). Hvis omlægningen godkendes, vil Favrskov Kommune 
således indgå en fleksibel abonnementsordning med Institut for Kommunikation og Handicap, Region Midtjylland om 
disse ydelser.  
  
Der er indkommet høringssvar fra Handicaprådet. Høringssvaret er dels spørgsmål til et oplæg, der har været i 
Handicaprådet 28. april 2014, og dels uddybende spørgsmål til indholdet i sagen. Social og Sundheds svar på 
Handicaprådets spørgsmål er vedlagt som bilag. 
  
Handicaprådet anfører afslutningsvis i høringssvaret, at deltagelse på et kursus med ligesindede er guld værd for 
den enkelte borger. Handicaprådet anbefaler derfor, at man genovervejer idéen om at spare på tilbuddene fra [adresse]. 
  
Social og Sundhed er enig i, at det er vigtigt at møde ligesindede. På de berørte områder: hjerneskadeområdet, 
stemme/stamme og høreområdet kan det oplyses, at ydelserne indtil nu har været leveret både som gruppeydelser 
(kursus) og som individuelle ydelser hos Institut for Handicap og Kommunikation i [adresse].  Efter samling 
af ydelserne i [adresse] vil der fortsat være mulighed for undervisning både individuelt og i gruppe. 
Specielt om hjerneskadeområdet kan det anføres, at en samling af indsatsen centreret omkring hjerneteamet vil give 
de pårørende mulighed for at indgå i pårørendegrupper etableret og drevet af hjerneteamet. 
  
INDDRAGELSE/KOMMUNIKATION 
Ændringer i samarbejdet med Institut for Kommunikation og Handicap, Region Midtjylland skal varsles senest 6 
måneder før de træder i kraft. [adresse] har derfor, under betingelse af Byrådets godkendelse, varslet,, at 
kommunens køb af ydelser fra Institut for Kommunikation og Handicap, Region Midtjylland pr. 1. januar 2015 vil blive 
reduceret.  
  
I forhold til [adresse] Midt er der nedsat en tværkommunal styregruppe, hvor alle deltagende 
kommuner er repræsenteret. Processen omkring omlægning af ydelser på høreområdet koordineres løbende i 
styregruppen. 
  
Sagen har været til høring i Handicaprådet. Handicaprådets høringssvar af 18. maj 2014 er vedlagt som bilag.   
  
ØKONOMISKE KONSEKVENSER 
I 2013 købte Favrskov Kommune 1255 timer á 709 kr. hos Institut for Kommunikation og Handicap, Region 
[adresse] til tale- og høreydelser på voksenområdet. Den samlede udgift i 2013 var således 890.000 kr. En stor del 
af udgiften (493.000 kr.) omfatter køb af taleydelser på senhjerneskadeområdet.  
  
For at understøtte en lokal forankret indsats foreslås det, at der inden for det eksisterende budget ansættes en 
talepædagog til at varetage taleydelserne på senhjerneskadeområdet. Talepædagogen ansættes i tilknytning til det 
tværfaglige team, der varetager rehabilitering af borgere med senhjerneskade. 
  
I forhold til stemme- og stammeområdet forventer Social og Sundhed, at der kan opnås en besparelse på 180.000 
kr. ved, at der indgås en samarbejdsaftale mellem Børn og Skole samt Social og Sundhed om levering af ydelser på 
stemme- og stammeområdet. Forslag til reduktionsblok for dette vil indgå i budgetprocessen for Budget 2015-18.  
  
Der forventes ingen ændringer i udgifterne til høreydelserne som følge af omlægningen af tilbuddet til 
[adresse] Midt.  
  
INDSTILLING 
Social- og sundhedsdirektøren indstiller til Byrådet: 
  
1.    At forslag til omlægning af tale- og høreydelser på voksenområdet godkendes. 
  
BESLUTNING 
  
Social- og Sundhedsudvalget, 3. juni 2014: 
Fraværende: Ingen 
  
Indstilles godkendt. 
  
Økonomiudvalget, 17. juni 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 24. juni 2014: 
Fraværende: Frank Bruun 
  
Godkendt. 
Tale og høreydelser høringssvar Handicapråd 
[telefonnummer] 
710-2014-118440 
Besvarelse af yderligere spørgsmål i 
Handicaprådets høringssvar [telefonnummer] 
710-2014-118529 
